Lav et referat af nedenstående tekst:

Tekst:
Se hele interviewet med Lars Løkke her: Der var opbakning fra den tidligere statsminister Lars Løkke Rasmussen (M) til Vendsyssel FF, da 1. divisionsholdet torsdag aften mødte Superliga-mandskabet Randers FC i pokalturneringen. Det var dog ikke nok til at sikre nordjyderne en billet til næste runde, da Randers vandt med 2-0. Og selvom Lars Løkke Rasmussen, som nu er formand for Moderaterne, har sympati for den nordjyske klub, så er han da heller ikke Vendsyssel-fan ind til benet. - Jeg holder selv med Vejle Boldklub, fordi jeg er født i Vejle. Det har holdt mig ude af mange skænderier i København, at jeg ikke har skullet tage stilling til, om jeg holdt med Brøndby eller FCK, fortæller Lars Løkke Rasmussen, da TV2 Nord møder ham i Hjørring. To kampe venter forude Her blev der også tid til en snak om den tidligere statsministers rolle i den igangværende valgkamp, hvor hans parti ifølge meningsmålingerne står til at få en afgørende rolle efter valget. Der er mange af dine modstandere, der måske synes, at du spiller lidt for defensivt og ikke vil afsløre din taktik. Hvad siger du til det? - Man skal aldrig afsløre sin taktik, inden man går på banen. Der er to kampe, der skal spilles. Der er en frem til 1. november med danskerne, og der spiller vi ekstremt offensivt, fordi vi snakker om politik, politisk indhold og en sygehusreform, mens andre snakker i overskrifter, siger den tidligere statsminister. - Og så venter der en ny kamp, når stemmerne er talt op, og der tror jeg, det vil være meget dumt, hvis man afslører sin taktik på forhånd, siger Lars Løkke Rasmussen. Kunne du finde på at spille på hold med nogle af de røde spillere? - Jeg ønsker, at vi holder op med at betragte os selv som nogle, der sidder i det røde eller det blå omklædningsrum. Jeg synes, vi skal gå på banen og tage et fælles ansvar for at få den kridtet ordentligt op, siger han og uddyber: - Vi har kæmpe udfordringer: Et sygehusvæsen, der er ved at falde sammen, og mangel på arbejdskraft både i den private og offentlige sektor. Det kræver nogle grundigere reformer. - Så i stedet for at blive i det røde og det blå omklædningsrum, så skulle vi lade de meget mørkeblå og de meget mørkerøde bliver dernede, og så lade de lyseblå og de lyserøde samarbejde med os, så Danmark står i den stærkeste opstilling til den næste kamp, mener Moderaternes formand. Lars Løkke Rasmussen fortsætter fredag sin tur rundt i Nordjylland. Han besøger først et skibsværft i Skagen, og senere er han på gaden for at møde vælgere i Hjørring og Aalborg, hvor han også lægger vejen forbi et værested.

Referat:
Lars Løkke Rasmussen er klar til både at spille på hold med røde og blå efter valget, siger han.